המכללה האקדמית נתניה

260px|ממוזער|שמאל|סמליל המכללה בשנים בהן נשאה את השם "האקדמית נתניה"
טקסט=| image = Isaac_Herzog_Dagan_Conference_Netanya_Academic_College.jpg |ממוזער|250x250 פיקסלים|נשיא המדינה, יצחק הרצוג בכנס מאיר דגן לביטחון ואסטרטגיה לשנת 2024.
המכללה האקדמית נתניה (באפריל 2017 שם המכללה שונה ל"האקדמית נתניה" ובמאי 2021 שבה המכללה לשמה הקודם) היא מוסד להשכלה גבוהה שאינו מתוקצב על ידי הוועדה לתכנון ולתקצוב. במכללה לומדים מדי שנה כ-3,500 סטודנטים ומתקיימים בה לימודים במגוון תחומים לתארים ראשונים, שניים ומכינות אקדמיות.

 היסטוריה 
המכללה נוסדה ב-1994 על ידי קבוצה של שלושה פרופסורים יוצאי אוניברסיטת בר-אילן: פרופסור צבי ארד, פרופ' ברנרד פינצ'וק ופרופ' סיני דויטש. חזונה של המכללה הוא להרחיב את נגישות ההשכלה הגבוהה לקבוצות אוכלוסייה מגוונות, לרבות סטודנטים שהם דור ראשון להשכלה גבוהה במשפחותיהם. במסגרת פעילותה החברתית, פועלים פרויקטים לסיוע משפטי וקהילתי לתושבי העיר נתניה.

 נשיא המכללה, משנה לנשיא ורקטור 
כנשיאה הראשון של המכללה כיהן פרופ' צבי ארד. לצידו כיהנו פרופ' סיני דויטש ופרופ' ברנרד פינצ'וק בתפקידי ניהול בכירים. בשנת 2017 התמנה פרופ' יעקב הרט לנשיא המכללה, ובשנת 2022 התמנה פרופ' משה גלברד למשנה לנשיא ורקטור.

 קמפוס המכללה 
קמפוס המכללה המכללה שוכנת בקמפוס ששטחו כ-170 דונם. המתחם שעליו הוקמה המכללה הוענק לה בחכירה על ידי עיריית נתניה. המכללה גובלת בחורשת הסרג'נטים.

בנייני המכללה כוללים כיתות לימוד, אולמות הרצאה, מעבדות מחשבים, אולפני רדיו וטלוויזיה, וספרייה. בין מתקני הקמפוס: אולם הקולנוע ע"ש ליאון ומשה אדרי, אודיטוריום יצחק תשובה ואמפיתיאטרון ע"ש אאידה ומיקי פלדמן, שלושה בנייני מעונות סטודנטים, מרכז ספורט עם בריכה, חדר כושר וקפיטריה.

 מכוני מחקר 
במכללה האקדמית נתניה פועלים מספר מכוני מחקר, בהם: המרכז לדיאלוג אסטרטגי, המרכז לדיני בנקאות ורגולציה פיננסית, המרכז לחקר יהדות ספרד והאנוסים, המרכז למורשת ישראל, המרכז ליישומי משפט עברי ועוד.

במסגרת המרכז לדיאלוג אסטרטגי מתקיים במכללה מדי שנה "כנס מאיר דגן לביטחון ואסטרטגיה", שנערך בשיתוף עם משפחת דגן וחבריו לנשק. הכנס מנציח את זכרו ומורשתו של אלוף (במיל') מאיר דגן ז"ל.

 המרכז הפרנקופוני 
המרכז הפרנקופוני של המכללה האקדמית נתניה הוא מרכז אקדמי בישראל, הפועל בשיתוף מוסדות ועמותות בעולם הפרנקופוני. המרכז מקדם מפגשים, לימודים ושיתוף ידע תוך הדגשת סולידריות.

המרכז הפרנקופוני מפתח תוכניות בנושאים חברתיים, חינוכיים, תרבותיים, אקדמיים, כלכליים ופוליטיים, בסיוע של אנשי מקצוע, קרנות ותורמים. 

המרכז מסייע לסטודנטים דוברי הצרפתית ומשמר את הקשר ההיסטורי והתרבותי בין ישראל, צרפת והעולם הפרנקופוני, תוך שילוב בין מורשת וחדשנות.

 תוכניות לימודים 
במכללה מתקיימות תוכניות לימוד לתארים ראשונים ושניים במגוון תחומים. כל התוכניות קיבלו אישור והסמכה מאת המועצה להשכלה גבוהה. במרבית התארים תוכניות הלימוד כוללות התנסויות פרקטיות וקליניות וקשרים עם התעשייה, שנועדו לחזק את החיבור של הסטודנטים לפרקטיקה התעסוקתית.

 תארים ראשונים 
לימודי תואר ראשון:
 תואר ראשון . LL.B במשפטים
 תואר ראשון .B.A במנהל עסקים
 תואר ראשון .B.A בבנקאות ושוק ההון
 תואר ראשון .B.A דו-חוגי במנהל עסקים ותקשורת
 תואר ראשון .B.A במדעי ההתנהגות (כולל מסלול התמחות בקרימינולוגיה, משאבי אנוש, פסיכולוגיה)
 תואר ראשון .B.A בניהול מערכות בריאות
 תואר ראשון .B.A בביטוח
 תואר ראשון .B.Sc במערכות מידע
 תואר ראשון .B.Sc במדעי המחשב והמתמטיקה (כולל מסלול "פרחי הייטק", שבמסגרתו מתחילים את לימודיהם לתואר תלמידי בית ספר תיכון)

 תואר שני 
לימודי תואר שני:
 תואר שני .LL.M במשפטים
 תואר שני .M.A בלימודי משפט
 תואר שני .M.B.A במנהל עסקים (כולל התמחויות בניהול פרויקטים ומערכות מידע, שיווק ומימון, ניהול משאבי טבע סביבה, אנרגיה ומים)
 תואר שני .M.H.M בניהול מערכות בריאות
 תואר שני .M.A בניהול בגרונטולוגיה
 תואר שני .M.A בנדל"ן
 תואר שני .M.A בבנקאות ושוק ההון

 קישורים חיצוניים 





 הערות שוליים 

*
נתניה
קטגוריה:נתניה: אוניברסיטאות ומכללות
קטגוריה:ישראל: עמותות